Ο **Ίαν Μίλερ** (αγγλικά: *Ian Miller*, γενν. στις. 28 Σεπτεμβρίου 1991) είναι Αμερικανός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ/πόιντ γκαρντ για το Περιστέρι.

Λυκειακή και κολεγιακή σταδιοδρομία
-----------------------------------

Ο Μίλερ παρακολούθησε τη Χριστιανική Ακαδημία Γιουνάιτεντ Φέιθ στο Σάρλότ της Βόρεια Καρολίνας, όπου είχε κατά μέσο όρο 22 πόντους, 6 ριμπάουντ και 6 ασίστ, οδηγώντας την Γιουνάιτεντ Φέιθ στο Πρωτάθλημα της 1-A ως τελειόφοιτος.

Ο Μίλερ έπαιξε κολεγιακή καλαθοσφαίριση για τους Φλόριντα Στέιτ Σέμινολς του Πολιτειακού Πανεπιστημίου της Φλόριντα, όπου είχε κατά μέσο όρο 13,7 πόντους και 2,5 ριμπάουντ ανά αγώνα σε αναπληρωματικό ρόλο ως τελειόφοιτος. Ο Μίλερ ήταν επίσης στην κορυφή ως έκτος παίκτης σε ασίστ (2,96), κλεψίματα (0,87) και ποσοστό ελεύθερων βολών (0,877). Ο Μίλερ ονομάστηκε ο Έκτος Παίκτης της Χρονιάς της Περιφέρειας Ανατολικής Ακτής και Τιμητική Αναφορά της Περιφέρειας Ανατολικής Ακτής από τους προπονητές.

Επαγγελματική σταδιοδρομία
--------------------------

### Αουρόρα Γέζι (2014-2015)

Αφού δεν επιλέχθηκε στο NBA Ντραφτ του 2014, ο Μίλερ εντάχθηκε στους Ντιτρόιτ Πίστονς για το NBA Σάμερ Λιγκ 2015, όπου είχε κατά μέσο όρο 9,7 πόντους και 3 ασίστ ανά αγώνα.

Στις 6 Αυγούστου 2014, ο Μίλερ ξεκίνησε την επαγγελματική του σταδιοδρομία με την ιταλική Αουρόρα Γέζι της Σέριε Α2, υπογράφοντας συμβόλαιο ενός έτους. Στις 5 Οκτωβρίου 2014, ο Μίλερ κατέγραψε 43 πόντους στο επαγγελματικό του ντεμπούτο, με 10/15 τρίποντα στην ήττα με 74-82 εναντίον της Μπρέσια.

### Αουξίλιουμ Τορίνο (2015–2016)

Στις 29 Ιανουαρίου 2015, ο Μίλερ αποχώρησε από τη Γέζι για να αγωνιστεί με την Αουξίλιουμ Παλακανέστρο Τορίνο για το υπόλοιπο της σεζόν, με την οποία κέρδισε το πρωτάθλημα της Σέριε A2 2015, κερδίζοντας την άνοδο στη Σέριε Α. 

Στις 9 Ιουλίου 2015, ο Μίλερ υπέγραψε μονοετή επέκταση συμβολαίου με την Τορίνο.

### Τενέζις Βερόνα (2016)

Στις 17 Μαρτίου 2016, ο Μίλερ αποχώρησε από την Τορίνο για να ενταχθεί στην Τενέζις Βερόνα για το υπόλοιπο της σεζόν. Σε 8 αγώνες για τη Βερόνα, είχε μέσο όρο 15,6 πόντους, 3,3 ριμπάουντ, 2,1 ασίστ και 1,2 κλεψίματα ανά αγώνα. 

### Αστάνα (2016–2017)

Στις 3 Αυγούστου 2016, ο Μίλερ υπέγραψε με την καζακική ΜΚ Αστάνα για τη σεζόν 2016-17. Στις 2 Οκτωβρίου 2016, ο Μίλερ κατέγραψε 32 πόντους (ρεκόρ σεζόν), μαζί με 5 ασίστ, 3 ριμπάουντ και 2 κλεψίματα σε μία νίκη με 83-78 επί της Αβτοντόρ Σαράτοφ.

Σε 27 αγώνες κατά τη διάρκεια της σεζόν 2016-17, είχε κατά μέσο όρο 14,7 πόντους, 2,8 ριμπάουντ και 3,8 ασίστ ανά αγώνα. Ο Μίλερ κέρδισε το Πρωτάθλημα Καζακστάν 2017 και το Κύπελλο Καζακστάν 2017 με την Αστάνα, καθώς επίσης και έφτασε στους προημιτελικούς της VTB Λίγκα 2017, όπου τελικά έχασε από την ΤΣΣΚΑ Μόσχας. 

### Ουσάκ Σπόρτιφ (2017-2018)

Στις 17 Ιουνίου 2017, ο Μίλερ υπέγραψε με την τουρκική Ουσάκ Σπόρτιφ. Στις 28 Οκτωβρίου 2017, ο Μίλερ κατέγραψε 22 πόντους (ρεκόρ σεζόν), σκοράροντας 9/14 δίποντα, μαζί με 3 ασίστ και 3 κλεψίματα σε μία ήττα με 70-77 εναντίον της Μπεσίκτας.

### Γκραβελίν-Ντανκέρκ (2018)

Στις 27 Μαρτίου 2018, ο Μίλερ αποχώρησε από την Ουσάφ για να ενταχθεί στη γαλλική Γκραβελίν-Ντανκέρκ για το υπόλοιπο της σεζόν.

### Χάποελ Γκιλμπόα Γκαλίλ (2018-2019)

Στις 13 Ιουλίου 2018, ο Μίλερ υπέγραψε με την Χάποελ Γκιλμπόα Γκαλίλ για τη σεζόν 2018-19. Στις 27 Οκτωβρίου 2018, ο Μίλερ κατέγραψε 31 πόντους (ρεκόρ σεζόν), με 6/9 τρίποντα, μαζί με 4 ριμπάουντ και 2 ασίστ σε μια νίκη με 101–99 επί της Χάποελ Ιερουσαλήμ. Ακολούθως, ονομάστηκε ο Πολυτιμότερος Παίκτης του 4ου Γύρου του Πρωταθλήματος Ισραήλ.  Σε 29 αγώνες για τη Χάποελ Γκιλμπόα Γκαλίλ, είχε κατά μέσο όρο 15,4 πόντους, 2,3 ριμπάουντ και 2,6 ασίστ ανά αγώνα, με 41% στα τρίποντα. 

### Κοράλ Ροάν (2019-2020)

Στις 27 Ιουλίου 2019, ο Μίλερ επέστρεψε στη Γαλλία για δεύτερη φορά, υπογράφοντας συμφωνία ενός έτους με την Κοράλ Ροάν.

### Προμηθέας Πάτρας (2020-σήμερα)

Στις 27 Ιουλίου 2020, ο Μίλερ υπέγραψε συμβόλαιο με τον Προμηθέα Πατρών.

Τίτλοι - Διακρίσεις
-------------------

### Συλλογικοί

**Προμηθέας Πατρών** 

* 1x Σούπερ Καπ Ελλάδας: 2020

Παραπομπές
----------

1. ↑  *College Basketball at Sports-Reference.com*. Ανακτήθηκε στις 28  Ιουλίου 2020.
2. ↑  *RealGM*. 9302. Ανακτήθηκε στις 4  Απριλίου 2022.
3. ↑  «Ian Miller - Florida State Seminoles». *seminoles.com*. Αρχειοθετήθηκε από το πρωτότυπο στις 2019-04-14.. Ανακτήθηκε στις 30 Οκτωβρίου 2018.
4. ↑  «Miller wins Sixth Man Award». *247sports.com*. 10 Μαρτίου 2014.. Ανακτήθηκε στις 13 Ιουλίου 2018.
5. ↑  «Detroit Pistons Announce Schedule and Roster for Orlando Summer League». *nba.com*. 3 Ιουλίου 2014.. Ανακτήθηκε στις 13 Ιουλίου 2018.
6. ↑  «Aurora Basket Jesi tabs rookie Ian Miller». *Sportando.basketball*. 6 Αυγούστου 2014.. Ανακτήθηκε στις 13 Ιουλίου 2018. [*νεκρός σύνδεσμος*]
7. ↑  «Ian Miller opens his pro career scoring 43 points against Brescia». *Sportando.basketball*. 6 Οκτωβρίου 2014.. Ανακτήθηκε στις 13 Ιουλίου 2018. [*νεκρός σύνδεσμος*]
8. ↑  «PMS Torino announces Ian Miller». *Sportando.basketball*. 29 Ιανουαρίου 2015.. Ανακτήθηκε στις 13 Ιουλίου 2018. [*νεκρός σύνδεσμος*]
9. ↑  «Auxilium Torino extends with Ian Miller». *Sportando.basketball*. 9 Ιουλίου 2015.. Ανακτήθηκε στις 13 Ιουλίου 2018. [*νεκρός σύνδεσμος*]
10. ↑  «Tezenis Verona signs Ian Miller». *Sportando.basketball*. 17 Μαρτίου 2016.. Ανακτήθηκε στις 13 Ιουλίου 2018. [*νεκρός σύνδεσμος*]
11. ↑  «Ian Miller signs with BC Astana». *Sportando.basketball*. 3 Αυγούστου 2016.. Ανακτήθηκε στις 13 Ιουλίου 2018. [*νεκρός σύνδεσμος*]
12. ↑  «VTB United League - Astana 83 - 78 Avtodor». *vtb-league.com*. 2 Οκτωβρίου 2016.. Ανακτήθηκε στις 13 Ιουλίου 2018.
13. ↑  «Usak Sportif signs Ian Miller, Jordan Hamilton, Isaiah Miles and Damir Markota». *Sportando.basketball*. 17 Ιουνίου 2017.. Ανακτήθηκε στις 13 Ιουλίου 2018. [*νεκρός σύνδεσμος*]
14. ↑  «Usak Sportlif 70 at Besiktas Sompo Japan 77». *RealGM.com*. 28 Οκτωβρίου 2017. Ανακτήθηκε στις 27 Ιουλίου 2019.
15. ↑  «Ian Miller leaves Usak to sign with Gravelines-Dunkerque». *Sportando.basketball*. 27 Μαρτίου 2018.. Ανακτήθηκε στις 13 Ιουλίου 2018. [*νεκρός σύνδεσμος*]
16. ↑  «Ian Miller inks with Hapoel Gilboa Galil». *Sportando.basketball*. 13 Ιουλίου 2018.. Ανακτήθηκε στις 13 Ιουλίου 2018. [*νεκρός σύνδεσμος*]
17. ↑  «מצטיין המחזור הרביעי: איאן מילר». *basket.co.il* (στα Εβραϊκά). 30 Οκτωβρίου 2018. Ανακτήθηκε στις 30 Οκτωβρίου 2018.
18. ↑  «Chorale Roanne announces signing of Ian Miller». *Sportando.basketball*. 27 Ιουλίου 2019.. Ανακτήθηκε στις 27 Ιουλίου 2019.
19. ↑  «Προμηθέας: Ανακοίνωσε τον Ίαν Μίλε». *www.eurohoops.net*. 27 Ιουλίου 2020.

Εξωτερικοί σύνδεσμοι
--------------------

* Βιογραφικό στους Φλόριντα Στέιτ Σέμινολς Αρχειοθετήθηκε 2019-04-14 στο Wayback Machine.
* Προφίλ στο RealGM